stanford-oval/wikipedia huggingface dataset:
דובוני מים
היסטוריה אבולוציונית

מידע עדכני מריצופי DNA ו־RNA מעיד שדובוני המים הם קרובי משפחה של פרוקי הרגליים ונושאי הציפורניים (Onychophora). נהוג היה לחשוב על קבוצות אלו כמקורבות לאנלידים, אך כיום מחשיבים אותם כאקדיסוזואים, ביחד עם הנמטודות ומספר מערכות קטנות אחרות. מקור ההחלטה לשייך אותם לאקדיסוזואים הוא בלוע שלהם, הדומה לזה של נמטודות. עדות אחרת היא מידע מ־18S-‏rRNA ומתבנית גני ה־HOX, המצביעה על קשר לנמטודות.
מכיוון שדובוני המים זעירים ביותר וגופם קרומי, קשה מאוד ולא סביר למצוא מאובנים שלהם. מקורו של המאובן היחיד שנמצא הוא במשקעים מאמצע תקופת הקמבריון בסיביר. כמו כן התגלו מספר דובוני מים בענבר מתקופת הקרטיקון. דובוני המים המאובנים שנמצאו בסיביר שונים מדובוני המים החיים בימינו בשלושה מאפיינים: יש להם שלושה זוגות רגליים (לעומת ארבעה הזוגות של דובוני המים המודרניים), מורפולוגיית הראש שלהם פשוטה יותר ואין להם גפי פה אחוריים. נהוג להניח שהם מייצגים את המקור של דובוני המים החיים.
ממצאים נדירים מענבר מניו ג'רזי מתקופת הקרטיקון, מכילים דובוני מים מהמין Milnesium swolensky, שהם דובוני המים הקדומים היחידים הידועים בהם גפי הפה והטפרים אינם שונים מאלו של M. tartigradum החיים כיום. כמו כן, נמצאו בענבר מדרום קנדה שני דובוני מים שחיו כ-15–20 מיליון שנה לפני ה־M. swolenskyi. מתוך השניים הללו, אחד קיבל שם סוג ומשפחה משלו – Beorn leggi (שם הסוג ניתן על ידי קופר, ונלקח משמה של הדמות ביאורן מהספר "ההוביט" של ג'.ר.ר. טולקין. שם המשפחה ניתן על שם הסטודנט שלו, ויליאם מ' לג). עם זאת, אותו אחד דומה במידה רבה לדובוני מים חיים ממשפחת ההיפסיבלידיים.
ב-2018, התגלה זן חדש של דובוני מים ביפן, אשר כונה Macrobiotus shonaicus, על שם מחוז שונאי, שם נמצא לראשונה באזוב שצמח במגרש חנייה של בניין. לזן מאפיינים ייחודיים בהשוואה לטרדיגריידים אחרים: הוא ניזון מאזוב, בעוד רוב הטרדיגריידים הם בשרונים. יש לו קפל בחלק הפנימי של רגלו, והוא מצליח להתרבות בתנאי מעבדה - דבר היוצא דופן משתי בחינות: רוב הטרדיגריידים אינם עושים זאת, ואלה שכן, עושים זאת ברביית בתולים על ידי נקבות, בעוד ל-M. shonaicus שני מינים. לביצים שלהם משטח סולידי, מה שמכליל את הזן בתת-קבוצה בשם hufelandi, אשר עד כה לא נמצאה ביפן. לביצים מאפיין נוסף – הן מוכתרות בטבעת יוצאת דופן של נימים דקים וגמישים, בדומה לביצים של שני זנים שהתגלו לאחרונה מדרום אמריקה.
ב-6 באוגוסט 2019 דווח באתר Vice כי החללית הישראלית בראשית נשאה עליה דובוני מים שייתכן וחלקם שרדו את ההתרסקות של "בראשית". על החללית הייתה הספרייה הירחית של קרן ה-Arch Mission של נובה ספיבק (יזם שלקח חלק בפרויקט של spaceIL). הספרייה, ארכיון בגודל דיסק DVD, הכילה כ-30 מיליון דפי מידע, דוגמיות DNA אנושיות, ואלפי דובוני מים. גם אם הדובונים שרדו את ההתרסקות (ויש להם יכולת לעמוד בלחצים הרבה יותר גדולים מאשר של התרסקות), הרי שהם נכנסו למצב השרדותי, ואם לא יגיעו לסביבה ימית, בסופו של דבר ימותו לאחר כמה שנים.
בתרבות הפופולרית

בסדרת הטלוויזיה "מסע בין כוכבים: דיסקברי" דובון מים ענק המכונה "ריפר" מתפקד כנווט החללית בהנעת הנבגים הניסויית שלה.
בסדרת הטלוויזיה "מסע בין כוכבים: מסעות קצרים" בפרק אנימציה דו־ממדי אפרים, נקבת טרדיגרייד חללית, מחפשת מקום להטיל בו את ביציה. היא פוגשת בספינת החלל "אנטרפרייז", אך בעודה מנסה להטיל בה את ביציה היא נתקלת ברובוט תחזוקה בשם דוט שמתקיף אותה ומנסה למנוע ממנה גישה לספינה. לאחר שאפרים מטילה את ביציה ליד חדר המנועים של האנטרפרייז מתפתח בין השניים מרדף קומי שנמשך לאורך כ-15 שנה ומזכיר במידה רבה את סגנון סרטוני טום וג'רי. המרדף מתנהל על פני אירועים חשובים שונים מההיסטוריה של האנטרפרייז לאורך הסדרה המקורית והסרטים שבעקבותיה, החל מהמפגש הראשון של צוות הספינה בראשות ג'יימס קירק עם חאן נוניאן סינג, ועד להריסת האנטרפרייז בסרט מסע בין כוכבים 3: החיפוש אחר ספוק, מיד לאחר המפגש האחרון עם חאן. הביצים בוקעות במקביל להרס הספינה, ודוט מצילה אותן ומוסרת אותן לאפרים, האם הגאה.
הערות שוליים

↑  ערן אזולאי, ‏דובון מים: החיה היחידה ששורדת בחלל, באתר ‏מאקו‏, 10 באוקטובר 2012
↑  PETER DEGMA, ROBERTO BERTOLANI, ROBERTO GUIDETTI 2, Actual checklist of Tardigrada species (2009-2017, 32 nd Edition: 01-06-2017), PDF
↑  דיווח: דובוני מים שרדו את התרסקות בראשית על הירח, באתר ynet, 6 באוגוסט 2019
↑  Dennis Persson, Kenneth A. Halberg, Aslak Jørgensen, Claudia Ricci, Extreme stress tolerance in tardigrades: surviving space conditions in low earth orbit, Journal of Zoological Systematics and Evolutionary Research 49, 2011-04-21, עמ' 90–97 doi: 10.1111/j.1439-0469.2010.00605.x
↑  Morgan, Clive I. (1977). "Population Dynamics of two Species of Tardigrada, Macrobiotus hufelandii (Schultze) and Echiniscus (Echiniscus) testudo (Doyere), in Roof Moss from Swansea". The Journal of Animal Ecology. British Ecological Society. 46 (1): 263–279. doi:10.2307/3960. JSTOR 3960.
↑  Lindahl, K. (2008-03-15). "Tardigrade Facts".
↑  World’s hardiest animal has evolved radiation shield for its DNA, באתר New Scientist, ‏20 בספטמבר 2016
↑  Seki, K & Toyoshima, M. (1998). Preserving tardigrades under pressure. Nature 395: 853–854.
↑   ניקולס סנט פלר, חוקרים גילו איך דובוני מים מצליחים לשרוד ביובש קיצוני, באתר הארץ, 26 במרץ 2017
↑  Tardigrades In Space (TARDIS)
↑  Bordenstein, Sarah. "Tardigrades (Water Bears)". Microbial Life Educational Resources. National Science Digital Library. נבדק ב-2019-05-28.
↑  Rampelotto, Pabulo Henrique (2010). "Resistance of Microorganisms to Extreme Environmental Conditions and Its Contribution to Astrobiology". Sustainability. 2 (6): 1602–23. Bibcode:2010Sust....2.1602R. doi:10.3390/su2061602.
↑  New Tardigrade Species Found in Parking Lot in Japan, Brigit Katz, SMITHSONIAN.COM, MARCH 1, 2018
↑  התרסקות החללית הישראלית בראשית הפיצה חיים על הירח, באתר כלכליסט, 6 באוגוסט 2019
↑  https://www.wired.com/story/a-crashed-israeli-lunar-lander-spilled-tardigrades-on-the-moon/
| --- | --- |
בקרת זהויות :  NLI: 987007560956005171  BNE: XX531312  BnF: cb122470458 (data)  GND: 4143904-1  LCCN: sh85132477  NDL: 00564919  NKC: ph448247 
צילום SEM (מיקרוסקופ אלקטרונים סורק) של דובון מים.
מחוז גוצ'לנד

| --- | --- |

 מדינה:  ארצות הברית ארצות הברית
 בירת המחוז:  Goochland 
 תאריך ייסוד:  1727 
 על שם:  ויליאם גוץ' 
 שטח:  751 קמ"ר
 אוכלוסייה:  ‏
  ‑ במחוז:  24,727 (1 באפריל 2020)
 קואורדינטות:  37°43′N 77°56′W﻿ / ﻿37.72°N 77.93°W﻿ / 37.72; -77.93 
 http://www.co.goochland.va.us
 he
 
מחוז גוּצ'לנד (באנגלית: Goochland County) הוא מחוז במדינת וירג'יניה, ארצות הברית.
מיקום וגאוגרפיה

המחוז שוכן צפונית מזרחית לעיר הבירה ריצ'מונד ובצמוד לה. הגבול הדרומי של המחוז הוא נהר ג'יימס והגבול הצפוני מקביל לכביש בין-מדינתי 64. עיר המחוז היא גוצ'לנד (אנ').
על פי הלשכה האמריקאית למפקד האוכלוסין (דו"ח 2011) המחוז הוא בשטח כולל של 290 מילים רבועים (750 קילומטרים רבועים), מתוכם 281 מילים רבועים (730 קילומטרים רבועים) הוא קרקע ו-8 מילים רבועים (21 קילומטרים רבועים), 2.9%, הוא מים.
אטימולוגיה

המחוז נקרא על שמו של סר ויליאם גוץ' (William Gooch), הברונט הראשון, סגן המושל המלכותי משנת 1727 עד 1749, אשר קידם את ההתיישבות במחוז.
היסטוריה > ילידים אמריקאים

כל שטחה של וירג'יניה, היה מאוכלס בשבטים שונים של עמים ילידים בארצות הברית. בין השבטים ההיסטוריים בפיימונטה היו מונאקאן (אנ'). עד סוף המאה ה-17 הושמדו המונקאנים במלחמות ומחלות זיהומיות שנשאו על ידי המתיישבים והסוחרים האנגלים ואלו שניצלו עברו לשבטים דוברי שפות סו באזורים אחרים.
היסטוריה > מחוז הנריקו – "הנריקו שייר"

בשנת 1634, הממשל הקולוניאלי ארגן את שטחה של וירג'יניה לשמונה מחוזות, שנשלטו כמחוזות (Shires) באנגליה ו"מחוז הנריקו", ששטחה של גוצ'לנד נמצא בו, היה אחד מהם.
היסטוריה > היווצרות מחוז גוצ'לנד

בין המתיישבים האירופים המוקדמים ביותר באזור זה כמה מאות פליטים דתיים הוגנוטים צרפתים, שקיבלו אדמה בשנים 1700 ו-1701, כ-20 קילומטרים מעל מפלי נהר ג'יימס. בתוך זמן קצר הם עברו לגור בחוות שפיתחו וכן במנאקין (אנ') עיר חדשה שהקימו.
מחוז גוצ'לנד נוסד בשנת 1728 כמחוז הראשון שנוצר ממחוז הנריקו, במקור, המחוז כלל את האדמות משני צדי נהר ג'יימס, מערבה עד הרי בלו רידג'. בשנים 1744 ו-1749 הוקמו בתוך השטח, מחוזות חדשים ומאז מחוז גוצ'לנד הוא בגודלו ובגבולותיו המודרניים.
המחוז נקרא על שמו של סר ויליאם גוץ', הברונט הבריטי, שקידם את התיישבות במדינת וירג'יניה.
המתיישבים הראשונים ממערב לריצ'מונד פיתחו באזור גידולי טבק, אך לאחר המהפכה האמריקאית, הטבק הפסיק להניב רווחים גבוהים ובגוצ'לנד, כמו באזורים אחרים של וירג'יניה, רוב בעלי חוות עברו לגדל חיטה וגידולי שדה אחרים. כתוצאה, פחת הצורך שלהם בעובדים. בתחילת המאה התשע-עשרה, חלק מבעלי החוות מכרו עבדים בסחר העבדים המקומי, מאחר שהביקוש לעבדים בדרום, היה גבוה לצורכי עיבוד מטעי כותנה.
היסטוריה > מלחמת המהפכה

בתחילת 1781, הגנרל הבריטי, לורד קורנווליס הצעיד את צבאו דרך מחוז גוצ'לנד. בין היתר, הם הרסו ושרפו את אלקהיל (Elkhill) אחוזתו של תומאס ג'פרסון ולקחו 27 עבדים כשבויי מלחמה, 24 מהם מתו בשבי. בהמשך, הגנרל הבריטי הובס וניכנע ביורקטאון (וירג'יניה) (אנ').
היסטוריה > מלחמת אזרחים

המחוז היה אתר קרב בסוף המלחמה.
היסטוריה > תוכנית החכרת מורשעים (Convict lease program)

ב-1878 לאחר תקופת השיקום, מחוז גוצ'לנד המשיך לעסוק בסחר עבדים אפרו אמריקאים, בדרך יצירתית, כפועלים לבניית כבישים. המחוקק העביר מגוון חוקים של עבירות קלות, יחסית, שעליהן הוטלו קנסות כבדים. מי שהורשע בעבירות קלות אלו ולא יכלו לשלם את הקנס, נכלא והוחכר למנהלי עבודה, כאסיר מורשע. הם סבלו מהתעללות תכופה מכיוון שהמדינה לא הפעילה פיקוח על התנאים.
אתרים היסטוריים

חוות טוקאהו (אנ'): אחת מחוות המטעים, הוותיקות יותר במחוז, ליד נהר ג'יימס. בשטח החווה נמצא בית הספר הפרטי שבו התחנך תומאס ג'פרסון.
Woodlawn: בית בסגנון קולוניאלי ג'ורג'יאנית שנבנה לפני 1760. בשנת 1834 הוא נרכש על ידי קולונל תומאס טיילור (Thomas Taylor), גיבור המלחמה המקסיקנית-אמריקאית.
מטע "יער התלתן" (אנ'): המטע ניטע בשנת 1714 והבית נבנה בתחילת המאה ה-19.
בגוצ'לנד הוקמה אנדרטה לזכר הרוגי הקונפדרציה. האנדרטה הוקמה ב-22 ביוני 1918, ליד בית המשפט בגוצ'לנד. בין הנוכחים היה רוברט אי לי (Robert E. Lee), נכדו של הגנרל רוברט אי לי.
כלכלה > הפארק התעשייתי "ווסט קריק" – West Creek Business Park

בניית הפארק התעשייתי "ווסט קריק" (West Creek Business Park) וכן שלמת כביש המדינה מספר 288, סביב ריצ'מונד תרמו לצמיחה מוגברת של גוצ'לנד, בתחילת שנות ה-2000. הפארק משך אליו עסקים רבים, כולל המטה הארגוני חברת הבנקאות והאחזקות – Capital One שמעסיקה בו מעל 5,500 עובדים.
כלכלה > מחצבים

בשנת 1608 התגלה זהב ליד הכפר האינדיאני ראסאווק (Rassawek), הכפר הגדול ביותר של שבט מונאקן. עם השנים התברר שהמחוז נמצא במרכז "חגורת הזהב" של וירג'יניה. לפני מלחמת האזרחים היו באזור כ-50 מכרות זהב. בשנת 1701 התגלו מרבצי פחם על ידי המתיישבים ההוגנוטים באזור מאנאקין הכרייה נמשכה עד שנות ה-80. בנוסף, מצויים באזור גם מרבצים גדולים של גרניט, שהכרייה בהם החלה רק בסוף המאה ה-19, לאחר בניית מסילת הברזל. כיום המכרות אינם פעילים.
דמוגרפיה

להלן נתונים דמוגרפיים, לאורך השנים
| 0 | 1 | 2 |
| --- | --- | --- |
התפתחות האוכלוסייה במחוז גוצ'לנד
| שנה | תושבים | %± |
| 1790 | 9,053 | — |
| 1800 | 9,696 | 7.10% |
| 1810 | 10,203 | 5.20% |
| 1820 | 10,007 | −1.9% |
| 1830 | 10,369 | 3.60% |
| 1840 | 9,760 | −5.9% |
| 1850 | 10,352 | 6.10% |
| 1860 | 10,656 | 2.90% |
| 1870 | 10,313 | −3.2% |
| 1880 | 10,292 | −0.2% |
| 1890 | 9,958 | −3.2% |
| 1900 | 9,519 | −4.4% |
| 1910 | 9,237 | −3.0% |
| 1920 | 8,863 | −4.0% |
| 1930 | 7,953 | −10.3% |
| 1940 | 8,454 | 6.30% |
| 1950 | 8,934 | 5.70% |
| 1960 | 9,206 | 3.00% |
| 1970 | 10,069 | 9.40% |
| 1980 | 11,761 | 16.80% |
| 1990 | 14,163 | 20.40% |
| 2000 | 16,863 | 19.10% |
| 2010 | 21,717 | 28.80% |
| 2020 | 24,727 | 13.90% |
דמוגרפיה > מוצא התושבים

להלן טבלה המפרטת את מוצא התושבים. נתוני 2020, לעומת הנתונים בשנת 2010.
| 0 | 1 | 2 | 3 | 4 |
| --- | --- | --- | --- | --- |
| מוצא / שנה / % | 2010 | 2020 | 2010% | 2020% |
| לבנים | 16,583 | 19,081 | 76.36% | 77.17% |
| אפרו אמריקאים | 4,151 | 3,252 | 19.11% | 13.15% |
| אמריקאים ילידים | 50 | 58 | 0.23% | 0.23% |
| אסייאתים | 219 | 493 | 1.01% | 1.99% |
| ילידי הפסיפיק | 4 | 3 | 0.02% | 0.01% |
| מוצא אחר | 25 | 146 | 0.12% | 0.59% |
| מעורבים | 230 | 832 | 1.06% | 3.36% |
| לטינו אמריקאים | 455 | 862 | 2.10% | 3.49% |
| סך הכל: | 21,717 | 24,727 | 100.00% | 100.00% |
אנשים ידועי שם

הנשיא השלישי של ארצות הברית, תומאס ג'פרסון התגורר במחוז.
אדוארד בייטס, התובע הכללי ה-26 של ארצות הברית, תחת הנשיא אברהם לינקולן.
ראו גם

מדיה וקבצים בנושא  בוויקישיתוף
הערות שוליים

↑  "US Gazetteer files: 2010, 2000, and 1990". United States Census Bureau. 12 בפברואר 2011. נבדק ב-21 ספטמבר 2024. {{cite web}}:  (עזרה)
↑  Goochland | Plan RVA, ‏2019-02-18
1 2  Gannett, Henry (1905). The Origin of Certain Place Names in the United States. Govt. Print. Off. pp. 139.
↑  "MANAKIN TOWN / The French Huguenot Settlement in Virginia * 1700-ca. 1750" (includes primary sources), Becoming American: The British Atlantic Colonies, 1690-1763, National Humanities Center, 2009; accessed January 11, 2019
↑  Places: "Elkhill", Thomas Jefferson Encyclopedia, Monticello, accessed January 10, 2012.
↑  Elkhill, Monticello
↑  Virginia (1878). Acts Passed at a General Assembly of the Commonwealth of Virginia. pp. 436–442.
↑  "Tuckahoe Plantation", Official website.
↑  Comprehensive Annual Financial Report For the Year Ended June 30, 2015, goochlandva.us
↑  History | Goochland County Tourism, VA, www.exploregoochland.com
↑  Explore Census Data, data.census.gov
↑  Explore Census Data, data.census.gov
↑  Historic Tuckahoe – Boyhood Home of Thomas Jefferson, www.visithistorictuckahoe.com
| --- | --- |
בקרת זהויות :  NLI: 987007550207805171  ISNI: 0000 0004 0391 2478  LCCN: n80072525  MusicBrainz: 00aa8f38-516b-4d12-a4f0-77ba234c586f  NARA: 10040168  VIAF: 123152970   WorldCat (עם VIAF): 123152970
יחידה 414

| --- | --- |

תג יחידת "נשר"
 "רלוונטי, קטלני, מנצח"
 פרטים
 כינוי:  יחידת "נשר"
 כינוי עבר:  גדוד נשר
 מדינה:  ישראל ישראל
 שיוך:   צבא הגנה לישראל
 סוג:  יחידת איסוף קרבי
 בסיס האם:  מחנה אורים
 אירועים ותאריכים
 תקופת הפעילות:  1974–הווה (כ־51 שנים)
 נוצרה מתוך:  גדוד הקשתות
 מקים היחידה:  מנחם חסון
 מלחמות:  מבצע צוק איתן, מבצע חגורה שחורה, מבצע שומר החומות, מבצע מגן וחץ, מלחמת חרבות ברזל
 נתוני היחידה
 ייעוד:  איסוף קרבי באמצעות חשיפת תקיפת אויב בשטח עוין, סיכול מטרות מודיעין ותצפית אויב וסיכול מחבלים ברצועת עזה
 כוח אדם:  לוחמי איסוף, לוחמי בלון, בקא"סיות ותצפיתניות
 ציוד עיקרי:  רובי סער M4A1 קרבין ו-M16A1, מקלע נגב, מטול M203, רובה צלפים M24, רחפנים, אמצעי תצפית, רכבי שטח ואמצעים חשאיים מסווגים.
 פיקוד
 יחידת אם:   (בעבר  חיל האיסוף הקרבי)  אוגדת עזה
 דרגת המפקד:    סגן-אלוף
 מפקד נוכחי:  סא"ל א’
 מפקדים:  מפקדי היחידה
יחידת 'נשר' 414 היא יחידת חשיפה ותקיפה מיוחדת לסיכול בצבא ההגנה לישראל הכפופה פיקודית לאוגדת עזה ולמערך האיסוף הקרבי בחיל הגנת הגבולות. היחידה פועלת ברצועת עזה. מפקד היחידה הוא קצין בדרגת סגן-אלוף. היחידה מוגדרת כיחידת הגנה רב-ממדית של חיל הגנת הגבולות.
ביחידה שלוש פלוגות לוחמים שעיקר פעילותן ברצועת עזה. בעבר הייתה קיימת פלוגה אחת בלבד, שפוצלה לשלוש פלוגות בעלות אפיוני פעילות שונים. הפלוגות מורכבות מצוותים מגדריים של לוחמים וצוותים מגדריים של לוחמות.
היחידה עוסקת באיסוף מודיעין על פעילות הטרור ברצועת עזה, הפללת תשתיות, מבנים אשר משמשים לטרור וביצוע מבצעיים ייעודיים לסיכול מחבלים בשטח הרצועה., ועושה שימוש באמצעי לחימה ייחודיים – אמצעי תצפית מסווגים ורחפנים בעלי יכולות מיוחדות (ביניהם רחפנים מטילים ורחפנים מתאבדים מסוג "מעוז", ״עטלף״ ונוספים).
במתקפת הפתע על ישראל, ב-7 באוקטובר 2023, נהרגו 24 מחיילי היחידה – 16 תצפיתניות ו-7 לוחמי בלון נפלו בקרב על מוצב נחל עוז ובקרב במוצב ארז, ולוחמת איסוף נפלה בקרב בבסיס אורים.
לוחמי היחידה השתתפו בקרבות השונים במוצב ארז, מוצב נחל עוז, מוצב מארס מוצב סופה, ובסיס היחידה מחנה אורים.
בנוסף נחטפו לעזה 7 תצפיתניות מהיחידה: אורי מגידיש שהוחזרה במבצע ראשית האור, נועה מרציאנו שנרצחה בשבי החמאס, לירי אלבג, קרינה ארייב, דניאלה גלבוע, נעמה לוי ואגם ברגר שהוחזרו בעסקת שחרור חטופים בשנת 2025.
מבנה

היחידה בנויה מ-9 פלוגות: 3 פלוגות לוחמים ייעודיות, 2 פלוגות תצפית גזרתיות, פלוגת בלונים, פלוגת לוחמים במילואים, פלוגת סיוע מבצעי ופלוגת אחזקה ותקשוב.
מבנה > פלוגות לוחמות

הפלוגות הלוחמות של יחידה 414 מחולקות לפי חטיבות אוגדת עזה - פלוגה חטיבתית צפונית (פניקס), פלוגה חטיבתית דרומית (רמבו) והפלוגה הייעודית (דלתא). לכל אחת מהפלוגות ייעוד שונה בהקשר המבצעי, על מנת ליצור התמחות מקצועית משמעותית בתחום ספציפי.
הפלוגות הייעודיות מורכבות מצוותים קטנים ומומחים, ופעילותן לרוב מורכבת ומסווגת ועוסקת באיסוף מודיעין קרבי וביירוט מחבלים העוסקים בפעולות טרור ברצועת עזה. אף על פי שעיקר תפקידם של הלוחמים ביחידות ההגנה הרב-ממדיות של חיל הגנת הגבולות הוא איסוף מודיעין, הפלוגות הלוחמות ביחידה 414 מתמחות גם בסיכול של פעילות חבלנית ותפיסתם של המבצעים, ומבצעות פעילויות שונות בהקשרים אלו. בין מוקדי הפעילות: פעילויות עם יחידות מיוחדות, שיתופי פעולה עם גורמי ביטחון, מיפויי ופריקת מצלמות, התגנבויות לעומק שטח האויב לצורך איסוף מידע מודיעיני בשטח, תצפיות ותקיפה בעזרת רחפנים ומארבי תצפית וסגירת מעגלים על מחבלים בשטח הרצועה.
צוותים מהפלוגות הייעודיות של יחידת "נשר" משמשים ככוח אופרטיבי לצד כוחות שונים מהאוגדות המתמרנות ויחידות מסווגות אחרות בתרחישים בעומק שטח האויב, במסגרת שיתופי פעולה אורגניים בתחומי האיסוף והיירוט. שיתוף פעולה זה בא לידי ביטוי בשטח מלחמת חרבות ברזל ובמבצעים חשאיים נוספים.
במסגרת הפעילות ברצועת עזה במלחמת חרבות ברזל, ביצעו הצוותים הלוחמים בסדיר ובמילואים ביחידה שיתופי פעולה עם האוגדות והחטיבות שפעלו ברצועה – ביניהן אוגדה 162, אוגדה 98, אוגדה 99 ואוגדה 36. במהלך התמרון הקרקעי ברצועת עזה חיסלה היחידה כ-600 מחבלים, הן באמצעות רחפנים תוקפים, זיהויי תצפיתניות והכוונת אש על חמושים.
כמו כן, במסגרת התמרון בדרום לבנון, כחלק ממבצע חיצי הצפון, ביצעו הצוותים הלוחמים בסדיר ובמילואים שיתוף פעולה עם אוגדה 98, אשר פעלה להשמדת מחבלים וגריעת יכולות מארגון הטרור חזבאללה.
מבנה > פלוגות תצפית גזרתיות

ליחידה שתי פלוגות איסוף גזרתיות שבהן משרתות תצפיתניות ובקריות איסוף יבשתי. הפלוגות כפופות לחטיבות המרחביות של אוגדת עזה ופיקוד הדרום: חטיבה צפונית וחטיבה דרומית באוגדת עזה. ליחידה יש מאות אמצעים הפרושים בשטחי רצועת עזה, המרחב והשטח מנוטר על ידי פלוגות האיסוף הגזרתיות. תפקיד הפלוגות הוא לייצר תמונת מצב בתחום הוויזינט למִפקדת החטיבה המרחבית, ולייצר שיתוף פעולה עם כוחות החטיבה הפרושים בשטח.
על פלוגת האיסוף מפקדת קצינה בוגרת קורס מפקדי פלוגות ביבשה. חמ"לי האיסוף מופעלים על ידי מערכות "מורשת" ו"מר"ס" מתוצרת אלביט מערכות, כאשר אמצעי האיסוף המשדרים לחמ"ל שוכנים לרוב על מגדלים בנקודות שולטות ומיוצרים על ידי קונטרופ מבית רפאל וחברות נוספות.
הכשרה

הכשרת לוחמי היחידה מתבצעת בבית הספר להגנת הגבולות (בהל"ג) יחד עם ארבע יחידות האיסוף האחרות של מערך האיסוף הקרבי בחיל הגנת הגבולות. בראשית ההכשרה מתבצעת חלוקה למחלקות וריכוז המיועדים ל-414 במחלקות נפרדות בפלוגות ההכשרה. הגעה ליחידה אפשרית לבעלי פרופיל רפואי 82 ומעלה.
הטירונות היא אורכת כארבעה חודשים ובמסגרתה מבצעים תוכני קליעה והכשרות על פק"לי נשק, כושר קרבי, לוחמת שטח פתוח ובנוי ושדאות. לאחר מכן מתבצע אימון מתקדם שבו עוברים תכנים על אמצעי איסוף ואמצעים נוספים, תוכני מודיעין ותודעת אויב ותכני הסוואה צבאית, יחד עם מספר שבועות ניווט ותרגילים מסכמים המדמים פעילות מבצעית בשטח וסיכול פעילויות טרור. שלב האימון המתקדם אורך גם הוא כארבעה חודשים.
ההכשרה בבהל"ג אורכת בסך הכול כשמונה חודשים ומלווה בטירונות יחידה (נקראת גם אימון שלב ב' או אימון לפני תעסוקה) לאחר העלייה לקו המבצעי, האורכת כחודשיים נוספים, ובה עוברים הלוחמים הכשרה נוספת בשטחי האימונים של היחידה. טירונות היחידה כוללת אימונים נוספים בנושאי הסוואה, לוחמה בשטח בנוי, לוחמה בטרור, מקצועות מיוחדים כנהיגה מבצעית, בניית עמדות הסתתרות ועוד, ולחימה במתאר עזה במתחם האימונים ללוחמה אורבנית שבבסיס צאלים. בסיום טירונות היחידה מתחלקים הלוחמים למקצועות בפלוגות השונות: פניקס, רמבו ודלתא, ובהן הם מבצעים הכשרה נוספת בהתאם למקצועם. סיום המסלול הרשמי, לאחר כעשרה חודשים מיום הגיוס, מלווה במסע עלייה ליחידה שבסופו מוענקת ללוחמים סיכת היחידה.
בטירונות מוסמכים הלוחמים כרובאי 05, ובאימון המתקדם כסייר 07 בהתאם למאפייני המסלול.
אמצעי לחימה

לוחמי היחידה חמושים ברובי סער, ברובי M4 וברובי M16, בתצורה רובאית עם כוונת M5 ומפרומור או כוונת MARS, ובתצורת קלע סער עם כוונת טלסקופית מסוג טריג'יקון ACOG, כוונת תרמית מסוג מכבים ומכבית מתוצרת אלביט מערכות, וכוונת מגבר אור כוכבים מסוג ליאור ואקילה. בנוסף הפלוגות הלוחמות חמושות במקלע נגב, מטול M203 עם כוונת זאבון ורובה צלפים M24.
היחידה מפעילה רחפנים אזרחיים וצבאיים למטרות תצפית ואיסוף מודיעין, הכוונת אש, אבטחת כוחות, פיזור הפרות סדר וכן למטרות תקיפה. כיחידת איסוף קרבי מפעילה היחידה אמצעי תצפית מסוגים שונים, ביניהם מת"ן SWIR, עמית איכון, בלון טקטי, מכ"ם טקטי, מצלמות DSLR ו-DSL לצילום ביום ובלילה, מצלמות וידאו, מצלמות גוף טקטיות ועוד. ברשות היחידה ציוד הסוואה וציוד לבניית עמדות הסתתרות.
פעילות היחידה במהלך מלחמת חרבות ברזל

במהלך מלחמת חרבות ברזל היחידה פעלה ראשית בהגנה על יישובי ומוצבי העוטף, לוחמי היחידה השתתפו בקרבות השונים במוצב ארז, מוצב נחל עוז, מוצב מארס ומוצב סופה, לוחמי היחידה גם השתתפו בקרב על בסיס היחידה מחנה אורים, בקרבות השונים נפלו 16 תצפיתניות 7 לוחמי בלון, לוחמת איסוף, ונחטפו 7 תצפיתנות.
בראשית הלחימה התמקדו הלוחמים בהשגת שליטה מבצעית על מרחב עוטף עזה באמצעות פריסת עמדות תצפית בנקודות שולטות כמענה מחליף לאמצעי התצפית שנפגעו במהלך המתקפה, וזאת על מנת לספק התראה ולמנוע מתקפה נוספת. תצפיתניות היחידה המשיכו בפעילות ההגנה באמצעים שפעלו, בשבועות הראשונים של הלחימה בוצע גיוס מילואים נרחב בקרב תצפיתניות ולוחמי היחידה על מנת להשלים את הפערים שנוצרו כתוצאה ממתקפת ה-7 באוקטובר, ב-26.10.23 הוחזרו לפעילות רוב אמצעי היחידה במבצע "מחזירים עיניים לעזה", והופעלו אמצעי מודיעין ותצפית נוספים.
עם תחילת התמרון ברצועת עזה ב-27 באוקטובר פעלו ברצועת עזה כל צוותי היחידה, הצוותים אספו מודיעין לטובת הכוחות בשטח, הפעילו רחפני תצפית ותקיפה מתקדמים ואמצעים מסווגים שונים והשתתפו במבצעים מיוחדים. לוחמי היחידה חיסלו כ-600 לוחמים מאז תחילת הלחימה בקרבות פנים אל פנים, רחפנים תוקפים, והכוונה באמצעות רחפני תצפית מתקדמים.
צוותי היחידה פעלו במסגרת האוגדות השונות ביניהן: אוגדה 143, אוגדה 36, אוגדה 252, אוגדה 162, אוגדה 98 ואוגדות וחטיבות נוספות.
במהלך הלחימה ברצועת עזה נפצעו מספר חיילים ומפקדים מהיחידה בקרבות השונים, כולם חזרו לשירות פעיל ביחידה.
מפקדי היחידה

| שם | תקופה | הערות |
| --- | --- | --- |
| מנחם חסון | 1974–1976 | מקים הגדוד והמג"ד הראשון |
| משה קציר | 1976–1978 |  |
| יצחק צולמן | 1978–1980 |  |
| ניסים לביא | 1980–1983 |  |
| שמואל קידר | 1983–1985 |  |
| שוקי רוזן | 1985–1987 |  |
| ניר שריג | 1987–1989 |  |
| אבי ליאני | 1989–1993 |  |
| יצחק אלנקווה | 1993–1996 |  |
| עמי נחמני | 1996–1999 |  |
| דודי ויינר | 1999–2002 |  |
| עמיחי פק | 2002–2004 |  |
| עודד הלוי | 2004–2006 | מפקד היחידה במהלך ההתנתקות ולימים מפקד בית הספר להגנת הגבולות |
| עומר כספי | 2006–2009 | מפקד היחידה במהלך מבצע עופרת יצוקה |
| ערן גבאי | 2009–2011 | לימים רמ״ח איסוף קרבי |
| בני גלברג | 2011–2013 |  |
| תומר ארזי | 2013–2015 | מפקד היחידה במבצע צוק איתן |
| שי ברדה | 2015–2017 |  |
| אופיר סולטן | 2017–2019 | מפקד היחידה במהלך העימותים בגבול ישראל–רצועת עזה |
| טל שגיא | 2019–2021 | מפקד היחידה במהלך מבצע שומר חומות |
| רוני בורשטיין | 2021–2023 | מפקדת היחידה במהלך מבצע עלות השחר ומבצע מגן וחץ |
| א’ | 2023–הווה | מפקד היחידה במהלך מלחמת חרבות ברזל |
הערות שוליים

1 2   פגשנו את הגדוד שמכיר את עזה כמו את כף ידו, באתר צה"ל, 14 בפברואר 2023
↑  שי לוי, ‏לאחר מעקב ממושך: חוסל מחבל נוח'בה שפיקד על צלפי חמאס, באתר ‏מאקו‏, 20 ביוני 2024
1 2  גל גנות, הבלון הענק בפארק הלאומי, לזכר הבלונאים שנפלו ב-7/10, באתר ynet, 15 באוקטובר 2024
↑  ארבע התצפיתניות צפו בבילינסון בשחרור אגם ברגר: "צעקו משמחה והתרגשות", באתר ynet, 30 בינואר 2025
1 2   כך נראית הלחימה של יחידת האיסוף 414 בלב חאן יונס, באתר צה"ל, 31 בינואר 2024
↑  יחידת 414: חיסלנו 400 מחבלים עם רחפנים, באתר "סרוגים", 31 בינואר 2024
1 2  איתור וחיסול מחבלים מהאוויר: יחידת איסוף 414 בלב חאן יונס, באתר מעריב אונליין, 31 בינואר 2024
1 2 3  לוחם/ת חוד בחיל האיסוף הקרבי, באתר מתגייסים
↑  לימור פנחסוב, ‏תיעוד הקרב ב-360: רגעי האימה והפחד בקרב על בסיס אורים ב-7 באוקטובר | פרויקט מיוחד, באתר ‏מאקו‏, 6 באפריל 2024
↑  איתי בלומנטל אסף פוזיילוב, "מחזירים עיניים לעזה": הפעילות להשבת יכולות האיסוף והתקשוב, באתר כאן – תאגיד השידור הישראלי, 26 באוקטובר 2023
↑  צה"ל תקף עשרות אמצעי ועמדות תצפית של חמאס ברצועה, באתר ynet, 20 בנובמבר 2023
↑  לילך שובל, צה"ל חיסל עשרות מחבלים בחאן יונס - ביניהם מפקדים בכוח הנוח'בה של החמאס, באתר www.israelhayom.co.il, ‏2024-01-12
שושנת פלאים

| --- | --- |
 סינגל בביצוע יוני נמרי
 יצא לאור:  1973 
 סוגה:  זמר עברי 
 שפה:  עברית 
 כתיבה:  שאול טשרניחובסקי 
 לחן:  צביקה פיק 
 
"שושנת פלאים" הוא שיר מאת המשורר שאול טשרניחובסקי. השיר זכה ללחן של המוזיקאי צביקה פיק.